stanford-oval/wikipedia huggingface dataset:
האנק גרינברג
קורות חיים > השנים המוקדמות

גרינברג נולד ברובע הברונקס בניו יורק למשפחה יהודית אורתודוקסית. כבר כנער זכה גרינברג למוניטין של אתלט המצטיין במספר רב של ענפי ספורט שונים, ביניהם כדורסל וכדורגל, אך מעל כולם הצטיין גרינברג בענף הבייסבול. בשנת 1929, זכה גרינברג בהזדמנות חייו, להצטרף לקבוצת הפאר אותה אהד, הניו יורק יאנקיז, ואולם גרינברג העדיף לסרב להצעה זו, בעיקר בשל העובדה כי בתפקיד המועדף עליו - הבסיס ראשון (FIRST BASE) שיחק באותה תקופה, אגדת היאנקיז לו גריג. בסופו של דבר, לאחר שנת לימודים באוניברסיטת ניו יורק, חתם גרינברג על חוזה בקבוצת דטרויט טייגרס. בתחילת הקריירה, נשלח גרינברג לצבור ניסיון בקבוצות הקטנות של הליגות האזוריות. לאחר שעשה חייל, ואף נבחר לשחקן המצטיין של הליגה במדינת טקסס, נקרא גרינברג לדטרויט והצטרף לקבוצה בליגה הבכירה.
קורות חיים > הקריירה בליגה הבכירה

גרינברג שיחק בהצטיינות רבה בין השנים 1946-1933, בהן נבחר פעמים ל-MVP של האמריקן ליג (היהודי הראשון שנבחר לתואר) וכן ארבע פעמים לנבחרת מצטייני הליגה (ALL-STAR).יכולתו האישית המופלאה הביאה את קבוצתו בשנת 1934 לזכייה בתואר האליפות לאחר הפסקה בת 25 שנים. בשנת 1938 התקרב גרינברג לשבירת שיאו האגדי של בייב רות' אשר חבט 60 הום ראן, גרינברג חבט באותה עונה 58 חבטות הום ראן, נראה היה כי השיא הולך להישבר, אולם, קיימת סברה שאפשרות זו לא מצאה חן בעיני מספר משחקני הליגה, אשר לא רצו לראות את השיא נשבר על ידי יהודי ולכן דאגו לפסול עצמם על ידי זריקות פסולות ובכך מנעו מגרינברג את האפשרות לשבירת השיא (מאידך יש הטוענים כי הזריקות הפסולות נועדו אך ורק למנוע את הצלחת הדטריוט טייגרס וללא שום קשר למוצאו של גרינברג).
קורות חיים > שירות צבאי במלחמת העולם

בשנת 1939, עם פרוץ מלחמת העולם השנייה, הוחל גיוס חובה בארצות הברית וגרינברג נבדק על ידי ועדת הזימון ונמצא בלתי כשיר לשירות בשל בעיית רגל שטוחה (פלטפוס). בשל חרושת השמועות, לפיהן שיחד גרינברג את אנשי הוועדה, דרש גרינברג בדיקה נוספת, בה נמצא כשיר לגיוס. בשנת 1940 הוציא הסנאט האמריקאי חוק הפוטר גברים מעל גיל 28 מלשרת בצבא וגרינברג שוחרר מהשירות. ואולם עם המתקפה על פרל הארבור, התנדב גרינברג לשירות בצבא והוצב בחיל האוויר. גרינברג נשלח לבית הספר לקצינים ושירת בדרגת סגן בדרום-מזרח אסיה. בסיום המלחמה חזר גרינברג לליגת הבייסבול ובשנת 1947 הצטרף לקבוצת פיטסבורג פיירטס.
קורות חיים > חגי תשרי - 1934

בשנת 1934 הוליך גרינברג את קבוצתו במירוץ האליפות של האמריקן ליג. עיתוני הספורט הגדילו לעשות וקבעו כי מעולם לא היה שחקן יותר משמעותי לקבוצתו מגרינברג של אותה עונה. אולם, אחד המשחקים נקבע ליום א' בתשרי, ראש השנה היהודי, ואוהדי הספורט בכל ארצות הברית לא ידעו האם גרינברג יתייצב למשחק. גרינברג התייעץ עם מספר רבנים בשאלה האם מותר לו לשחק. אחד פסק שמכיוון שבתלמוד היה כתוב שילדים נהגו לשחק בימי חג, מותר לגרינברג להשתתף. רב אחר פסק שמותר לגרינברג לשחק, אבל תחת תנאים מחמירים ולא סבירים כגון שרוכלי האוכל באצטדיון ימכרו רק אוכל כשר. רב שלישי פסק שרק גרינברג עצמו יכול להחליט. גרינברג בסופו של דבר בחר להשתתף במשחק שהתקיים ביום ראש השנה, ונימק את בחירתו על סמך הנאמר בתלמוד. קבוצתו זכתה באותו משחק מול קבוצת בוסטון רד סוקס, וגרינברג אף חבט שני הום ראן שהעניקו לקבוצתו את הניצחון (המשחק הסתיים בתוצאה 1-2). תשעה ימים אחר כך, במשחק נגד הניו יורק יאנקיז אשר נקבע ליום כיפור, סירב גרינברג להשתתף. בסופו של דבר זכו הטייגרס במקום הראשון בליגה שהעניק להם כרטיס לוורלד סיריס, אך הפסידו בסדרת הגמר לסנט לואיס קרדינלס ולא זכו בתואר האליפות. גרינברג, שהגיע להתפלל בבית כנסת, זכה למחיאות כפיים וקימת כבוד של המתפללים. המשורר ובעל הטור אדגר גאסט חיבר שיר, "הגיע יום כיפור", המהלל את גרינברג ומחויבותו לדתו.
קורות חיים > הנצחה

ב-1979 הונצח גרינברג ביד לאיש הספורט היהודי במכון וינגייט, מוזיאון הפועל להנצחת ספורטאים יהודים שהגיעו להישגים יוצאי דופן.
הערות שוליים

↑  מקור באתר בייסבול אלמנך
| 0 | 1 | 2 |
| --- | --- | --- |
| הקודם: מיקי קוקרן | MVP של הליגה האמריקאית 1935 | הבא: לו גריג |
| 0 | 1 | 2 |
| --- | --- | --- |
| הקודם: ג'ו דימאג'יו | MVP של הליגה האמריקאית 1940 | הבא: ג'ו דימאג'יו |
| --- | --- |
בקרת זהויות :  NLI: 987007299894905171  PLWABN: 9810593505105606  GND: 1019373857  ISNI: 0000 0000 2527 9942  LCCN: n85359814  NARA: 10568173  SNAC: w6kt7gzc  VIAF: 262494901   WorldCat (עם VIAF): 262494901 
גרינברג בטקס ההשבעה שלו לצבא ארצות הברית
שלושת המוסקטרים (אנימה)

| --- | --- |

כרזת הסדרה
 מבוסס על:  "שלושת המוסקטרים" מאת אלכסנדר דיומא האב
 סוגה:  סדרת אנימה, סדרה לכל המשפחה, סדרת הרפתקאות, סדרת קומדיה, סדרת דרמה, סדרת פנטזיה, סדרה מבוססת יצירה ספרותית
 יוצרים:  קלאודיו בירן בויד
 מדבבים:  אדוארדו חובר, מנואל פאירו, חסוס נייטו, חוסה לואיס גיל, קלאודיו רודריגס, גלוריה קמארה, חוסה מוראטלה, ויקטור אגרמונט, חוסה מרטינס בלנקו, אנה אנחלס גרסיה, חאבייר דוטו, מריה לואיסה רוביו, חואן לומברטו, רפאל דה פנגוס
 מדבבים בעברית:  איציק עצמון, דודי בן אדרת, שמוליק טנא, גיא ברכה, יעקב בוך, ניקו בר, רינת הלון, אמירה סגל
 ארץ מקור:  יפן יפן ספרד ספרד
 שפות:  ספרדית (הסדרה דובבה לשפות נוספות, ביניהן: עברית, אנגלית ויפנית)
 מקום התרחשות:  צרפת 
 תקופת התרחשות:  המאה ה־17 
 מספר עונות:  1
 מספר פרקים:  26
 תוכנית המשך:  שובם של המוסקטרים
 הפקה
 חברת הפקה:  BRB Internacional ניפון אולפני אנימציה
 הפצה:  BRB Internacional
 אורך פרק:  25 דקות
 שידור
 רשת שידור:  Mainichi Broadcasting System (יפן)  TVE (ספרד)
 רשת שידור בישראל:  ערוץ הילדים  ערוץ ג'וניור (שידורים חוזרים)
 פורמט (תמונה):  Mono
 תקופת שידור מקורית:  9 באוקטובר 1981 – 26 במרץ 1982
 תקופת שידור בישראל:  1993
 קישורים חיצוניים
 דף התוכנית ב-IMDb
 
שלושת המוסקטרים (בספרדית: D'Artacan y los Tres Mosqueperros, ביפנית: ワンワン三銃士) היא סדרת אנימה יפנית-ספרדית לכל המשפחה מסוגת הרפתקאות, קומדיה, דרמה ופנטזיה. הסדרה מבוססת על הספר "שלושת המוסקטרים" מאת אלכסנדר דיומא האב, אך בשונה מהסיפור המקורי הדמויות הן חיות מואנשות, רובן כלבים, ולא בני אדם. הסדרה נוצרה על ידי קלאודיו בירן בויד, פותחה על ידי טום וינר והופקה על ידי חברות BRB Internacional וניפון אולפני אנימציה.
הסדרה שודרה לראשונה ביפן בערוץ Mainichi Broadcasting System החל מה-9 באוקטובר 1981 עד ה-26 במרץ 1982, ולאחר מכן שודרה בספרד בערוץ TVE. בישראל הסדרה שודרה לראשונה בדיבוב לעברית בערוץ הילדים בשנת 1993. לסדרה יש עונה אחת ו-26 פרקים באורך 25 דקות. שפת המקור של הסדרה היא ספרדית (הסדרה דובבה לשפות נוספות, ביניהן: עברית, אנגלית ויפנית).
לסדרה נוצרה בשנת 1989 סדרת המשך בשם "שובם של המוסקטרים" המבוססת באופן רופף על הרומן "הוויקונט דה בראז'לון" שגם נכתב על ידי אלכסנדר דיומא האב. לסדרה נוצר גם סרט טלוויזיוני המתמצת את עלילתה.
בשנת 2016 תוכנן להוציא סרט תחייה לסדרה בהנפשה ממוחשבת, אשר יצא בשנת 2021 ונקרא "דארטניאן ושלושת המוסקטרים". הסרט יצא לאקרנים בישראל ב-5 באוגוסט 2021. בהשראת הסרט צפויה להיות סדרת טלוויזיה.
תקציר העלילה

הסדרה מתרחשת בצרפת של המאה ה-17, ועוקבת אחרי ד'ארטניאן שנוסע מברן לפריז כדי להפוך מוסקטר של המלך לואי. ד'ארטניאן מתיידד במהירות עם שלושת המוסקטרים, פורתוס, אתוס ואראמיס, לאחר שהוא מציל את חולייטה, עוזרת הבית של המלכה אן מאוסטריה. יחד, ד'ארטניאן ושלושת המוסקטרים עוברים הרפתקאות רבות בשביל להחזיר את השלום לצרפת.
הדמויות והמדבבים

במאי ומפיק הדיבוב של הסדרה בעברית היה ניקו בר.
| שם הדמות | מדבב/ת בספרדית | מדבב/ת בעברית |
| --- | --- | --- |
| ד'ארטניאן | אדוארדו חובר | איציק עצמון / דודי בן אדרת |
| אתוס | מנואל פאירו | שמוליק טנא |
| פורתוס | חסוס נייטו | יעקב בוך |
| אראמיס | חוסה לואיס גיל | דודי בן אדרת (בתחילת הסדרה) / גיא ברכה |
| טרוויל | קלאודיו רודריגס | שמוליק טנא / יעקב בוך |
| חולייטה | גלוריה קמארה | רינת הלון |
| פום | חוסה מוראטלה | יעקב בוך |
| הקרדינל רישלייה | רפאל דה פנגוס | שמוליק טנא |
| הרוזן רושפור | ויקטור אגרמונט | שמוליק טנא / ניקו בר |
| וידימיר | חוסה מרטינס בלנקו | יעקב בוך |
| מיליידי | אנה אנחלס גרסיה | רינת הלון |
| המלך לואי | חאבייר דוטו | יעקב בוך |
| המלכה אן | מריה לואיסה רוביו | אמירה סגל |
| הדוכס מבקינגהם | חואן לומברטו | ניקו בר |
| מספר |  | ניקו בר |
הפצה ביתית

בבריטניה בסוף שנות השמונים, Video Collection International Ltd הפיצה וידאו רבים של הסדרה לאחר שידורה בערוץ BBC.
מוזיקה

לסדרה יצא פסקול מוזיקלי בשם "Dartacan Soundtrack" שניתן להורדה מאתר האינטרנט של אמזון בבריטניה  בפורמט MP3. הפסקול כולל גרסה אנגלית לשיר הפתיחה של הסדרה.
בגרסה העברית את שיר הפתיחה של הסדרה ניהל עשור אלקיים על פי תרגומו של עמרי כהן. חיים פנירי ביצע את שיר הפתיחה בליווי שמוליק טנא, נעמי גליקסמן וניקו בר.
פרסים

מדליית ארד בפסטיבל הבינלאומי לקולנוע וטלוויזיה בניו יורק
אזכור מכובד בפסטיבל 'ילד בזמנו' הבינלאומי השביעי, מילאנו
פרס TP עבור סדרות הילדים הפופולריות ביותר
פרס מיוחד בתחרות הבינלאומית לילדים ונוער של ג'יג'ון
המשכים > סדרת המשך

בשנת 1989 נוצרה לסדרה סדרת המשך בשם "שובם של המוסקטרים" המבוססת באופן רופף על הרומן "הוויקונט דה בראז'לון" שגם נכתב על ידי אלכסנדר דיומא האב. כמו לסדרת המקור גם לסדרה נוצרה עונה 1 ו-26 פרקים. הסדרה מתרחשת עשר שנים לאחר סיום הסדרה המקורית, כאשר דארטניין וחולייטה נשואים וחיים יחדיו בפריז עם שני ילדיהם. את המוסקטרים מאחדת המלכה אן כאשר בעלה מתחיל להתנהג בחשדנות. הסדרה שודרה לראשונה בישראל בשנת 1997 בדיבוב לעברית גם בערוץ הילדים.
המשכים > סרטים

לסדרת המקור ולסדרת ההמשך נוצר סרט טלוויזיוני המתמצת את עלילתם.
בשנת 2016 תוכנן להוציא לסדרה סרט תחייה בהנפשה ממוחשבת על ידי BRB Internacional, אך הוא התעכב מסיבות לא ידועות. באפריל 2019 הוכרז ש-Apolo Films אחראים על הפקת הסרט. ב-29 בספטמבר 2020, נודע כי הסרט מתוכנן לצאת בשנת 2021 וייקרא בשם "דארטניאן ושלושת המוסקטרים". הסרט יצא לאקרנים בבריטניה ב-25 ביוני 2021 ובישראל ב-5 באוגוסט 2021. בהשראת הסרט צפויה להיות סדרת טלוויזיה.
ראו גם

שלושת המוסקטרים
הערות שוליים

↑  Apolo Films Kicks Off ‘Dogtanian’ Production,‏ Mercedes Milligan,‏ 23 באפריל 2019
↑  Brew, Simon (29 בספטמבר 2020). "Dogtanian & The Three Muskehounds: the first movie trailer". Film Stories. נבדק ב-12 בדצמבר 2020. {{cite news}}:  (עזרה)
| שלושת המוסקטרים מאת אלכסנדר דיומא האב |
| --- | --- | --- |
| ספרים | שלושת המוסקטרים • אחרי עשרים שנה • הוויקונט דה בראז'לון |  |
| דמויות | ד'ארטניאן • הקרדינל רישלייה • לואי השלושה עשר, מלך צרפת • אן מאוסטריה • אראמיס • פורתוס • הרוזן דה רושפור • אתוס |  |
| סרטים | שלושת המוסקטרים (1921) • שלושת המוסקטרים (1935) • שלושת המוסקטרים (1939) • שלושת המוסקטרים (1948) • שלושת המוסקטרים (1973) • ארבעת המוסקטרים (1974) • שובם של המוסקטרים • שלושת המוסקטרים (1993) • נקמת המוסקטרים • מיקי, דונלד, גופי: שלושת המוסקטרים • ברבי ושלושת המוסקטרים • שלושת המוסקטרים (2011) • המוסקטרים: משימה מסתורית (2018) • כולם בשביל אחד, אחד בשביל כולם • דארטניאן ושלושת המוסקטרים • שלושת המוסקטרים: ד'ארטניאן • שלושת המוסקטרים: מיליידי |  |
| סדרות | ד'ארטניאן ושלושת המוסקטרים (1978) • שלושת המוסקטרים (אנימה) • המוסקטרים אחרי עשרים שנה • סודות המלכה אן, או המוסקטרים אחרי שלושים שנה • שיבת המוסקטרים, או אוצר הקרדינל מאזארן • ד'ארטניאן ושלושת המוסקטרים (2005) • שלושת המוסקטרים (2013) • המוסקטרים |  |
| שונות | האיש במסכת הברזל (עיבודים: 1977 • 1998) • מוסקטר |  |
דרגון בול GT

| --- | --- |
  עטיפת ה-DVD של הסדרה
Doragon Bōru Jī Tī
 סוגה:  הרפתקאות, קומדיה, פנטזיה, שונן.

 אנימה
 אורך פרק:  24 דקות
 במאי:  אוסאמו קאסאי
 אולפני אנימציה:  טואי אנימציה
 רשת שידור:  יפן פוג'י טי וי ישראל ערוץ הילדים ארצות הברית Toonami
 מדבבים בשפה העברית:  ראו פירוט
 תקופת שידור מקורית:  יפן 7 בפברואר 1996 – 19 בנובמבר 1997 ישראל 2005
 מספר העונות:  4
 מספר הפרקים:  64
דרגון בול GT (ביפנית: ドラゴンボールGT, באנגלית: Dragon Ball GT) היא סדרת אנימה יפנית, אשר היא סדרת המשך לסדרה דרגון בול Z. בניגוד לסדרות האנימה דרגון בול ודרגון בול Z, דרגון בול GT לא מהווה עיבוד טלוויזיוני ישיר לסדרת מאנגה של אקירה טוריאמה, אלא סדרת אנימה מקורית שהופקה על ידי אולפני טואי אנימציה, ועל כן היא לא נחשבת כחלק מהקאנון העלילתי של יקום דרגון בול. הסדרה שודרה במקור ביפן ב-Fuji TV בין ה-7 בפברואר 1996 עד 19 בנובמבר 1997, והיא כוללת 64 פרקים ופרק ספיישל.
עלילת הסדרה מתרחשת מספר שנים לאחר אירועי הסדרה דרגון בול Z ועוקבת אחר הרפתקאותיו של גוקו, אשר הפך בטעות לילד בתחילת הסדרה ובעקבות כך נאלץ להסתובב ברחבי הגלקסיה יחד עם פאן וטראנקס על מנת למצוא את כל שבעת כדורי הדרקון השחורים לפני שהם יגרמו להשמדת כדור הארץ, וכמו גם במטרה לגרום לכך שהוא ישוב לגודלו האמיתי.
בישראל, הסדרה המדובבת לעברית שודרה בשנת 2005 בערוץ הילדים. את שיר הפתיחה של הסדרה בגרסתה העברית ביצעו אלי לולאי ואורנה כץ.
עלילה

עלילת הסדרה מחולקת לארבעה סאגות:
עלילה > סאגת כדורי הדרקון השחורים

בתחילת הסדרה הקיסר פילאף וחבורתו, שכלל חבריה כבר הזקינו, שמתגנבים למצפה השמיימי, ומצליחים להשיג את שבעת כדורי הדרקון השחורים (סוג ייחודי לסדרה שלא אוזכר מעולם בסדרות הקודמות) אשר נותנים לו את היכולת להגשים כל משאלה בה יחפוץ. הקיסר פילאף מאיים על גוקו שכעונש על חטטנותו ועל החיבול בתוכניותיו, הוא יבקש שגוקו יהפוך שוב לילד כדי שיוכל להכות אותו. הדרקון שזומן חושב שזוהי משאלתו של פילאף (אשר רצה לבקש שליטה עולמית), והופך את גוקו לילד קטן. כתוצאה מכך כדורי הדרקון השחורים מתפזרים בכל רחבי הגלקסיה, וגוקו מגלה שאם אף אחד לא יאתר ויאסוף את כל שבעת כדורי הדרקון השחורים בתוך שנה, כדור הארץ יושמד. בעקבות כך גוקו יוצא למסע ברחבי הגלקסיה יחד עם טראנקס ופאן במטרה למצוא את כל כדורי הדרקון השחורים. לאורך המסע החבורה נתקלת באויבים ושונים.
עלילה > סאגת בייבי

בינתיים, יצור פרזיטי ומרושע בשם בייבי מוחזר לחיים כרובוט על ידי המדען הרשע ד"ר מיו. בייבי מעוניין לנקום בבני שבט הסאיין על כך שהם החריבו בעבר את כוכב הבית שלו והשמידו את בני הגזע שלו. לאחר שבייבי הורג את ד"ר מיו, הוא מגיע לכדור הארץ וזורע בו הרס רב. גוטן נלחם בו ובייבי שורט את גוטן. גוטן חשב שחיסל את בייבי אבל בייבי שרד והשתלט על גוטן. גוהאן חש שמשהו לא בסדר בגוטן, נלחם בו והפסיד לו. בייבי גוהאן נלחם בווג'יטה, שוכב על הספה ומנסה לנצח את השליטה של בייבי, הוא מצליח לזמן קצר ועף לקרב של ווג'יטה ובייבי גוהאן ובסוף בייבי מצליח להשתלט על מקיטה ועל כל שאר התושבים קודם, טרם השתלטות בייבי על גוטן. בינתיים גוקו מוצא את הכדור האחרון והם חוזרים לכדור הארץ ומגלים שרוב חבריהם נתונים לשליטת בייבי ושהוא זורע בכדור הארץ הרס וחורבן. גוקו נלחם בבייבי וג'יטה, אך בייבי וג'יטה מתחזק עוד יותר ומצליח להכריע אותו אפילו במצב סופר סאיין 3. גוקו נאלץ להצמיח מחדש את זנבו, הופך לגורילה מוזהבת (אוזארו מוזהב) אך בזכות שליטה בזעמו, מצליח להשתלט על השתנות זו ולהפוך לסופר סאיין 4. גוקו כמעט מביס את בייבי וג'יטה אך המצב משתנה כשבייבי וג'יטה הופך אף הוא לגורילה מוזהבת. לאחר קרב עז ביבי מובס בסופו של דבר.
עלילה > סאגת סופר 17

בגיהנום ד"ר מיו וד"ר ג'ירו רוקמים מזימה לחסל את יריבם המושבע גוקו אחת ולתמיד. דוקטור מיו יוצר בגיהנום גרסה חדשה וחזקה יותר של אנדרואיד 17 תוך כדי זה שהוא ודוקטור ג'ירו מבצעים שטיפת מוח על אנדרואיד 17 בכדור הארץ. האינטראקציה בין אנדרואיד 17 מכדור הארץ לתאומו מהגיהנום יוצרת פורטל בין הגיהנום לכדור הארץ אשר שולח את גוקו לגיהנום וגורם לכל האויבים שחוסלו על ידי לוחמי ה-Z להשתחרר בחזרה לכדור הארץ.
לאחר שהוא מביס בגיהנום נגד יריביו הוותיקים סל ופריזה, גוקו חוזר לכדור הארץ. בינתיים שני האנדרואידים 17 נפגשים ומתאחדים ביניהם, מה שיוצר את מכונת ההריגה האולטימטיבית - סופר 17. סופר 17, שקם על יוצריו וחיסל גם את ג'ירו וגם את מיו, ממרר לסופר סאיין 4 גוקו את החיים כשהוא שואב לתוכו כל מתקפה ומתקפה שגוקו מפעיל נגדו ומתחזק יותר. עם זאת קטילתו של קרילין על ידי סופר 17 מעוררת את זעמה של אנדרואיד 18, אשתו, שנלחמת נגדו ומסיחה את דעתו מגוקו. גוקו חוזר לצורה הרגילה שלו ומפעיל נגד סופר 17 את מתקפת המחץ שלו, אגרוף הדרקון (שנראתה לראשונה בסרט "דרגון בול Z: זעם הדרקון") שלא מחסלת את סופר 17 לגמרי אך פוגעת בו מספיק קשה כדי שגוקו יחסל אותו סופית.
עלילה > סאגת הדרקונים האפלים

בהמשך גוקו מגלה שבשל שימוש מופרז בכדורי הדרקון לאורך השנים, אנרגיה שלילית ניכרת הצטברה בהם, ויצרה את שבעת דרקוני הצל - שבע ישויות חזקות המייצגות את ההשלכות של משאלות העבר. גוקו ופאן מצליחים להביס בקלות יחסית את ששת הדרקונים הראשונים, וכמעט מביסים את הדרקון האחרון, סין שנרון, לפני שהוא שואב לתוכו את כל כדורי הדרקון והופך לדרקון העוצמתי ביותר בשם אומגה שנרון. אומגה שנרון כל כך חזק שאפילו גוקו ווג'יטה סופר סאיין 4 לא מצליחים להביסו, לכן אין להם ברירה אלא להתמזג באמצעות ריקוד המיזוג ולהפוך לגוג'טה. גוג'טה סופר סאיין 4 מצליח לגרום לאומגה שנרון מספיק נזק כדי לגרום לו לפלוט את כדורי הדרקון שהוא שאב ולחזור בחזרה לצורתו המקורית - סין שנרון. אך לפני שהם מחסלים אותו סופית המיזוג נגמר. אומגה שנרון חוזר לעצמו, ומצליח להחריב כמעט את כל הגלקסיה, אך סופו של דבר גוקו מצליח לחסל אותו על ידי שימוש בגנקי דמה (ספיריט בומב) שנוצרה מהאנרגיה של היקום.
בהמשך הדרקון שנרון מציין שלאחר שגוקו יבקש את משאלתו, כדורי הדרקון לא יתפזרו ברחבי הגלקסעה, אלא ייעלמו למשך מאה שנים. גוקו מביע את משאלתו האחרונה שהיא לשקם את כל הנזק שגרמו דרקוני הצל בכדור הארץ ולהחזיר לחיים את כל מי שנפגע במהלך תקופת הקרב מול סופר 17.
הסדרה מסתיימת בהצצה למה שקרה מאה שנים מאוחר יותר, כאשר רואים את פאן בת ה-115 ונכדה, גוקו ג'וניור, נכד נכדתו של גוקו וגם את נכד צאצאיו של ווג'יטה, נלחמים זה בזה. זוהי גם קריצה לספיישל הטלוויזיוני "מורשתו של גיבור".
דמויות

הדמויות הראשיות
סון גוקו - גיבור הסדרה. גוקו הופך בטעות לילד בתחילת הסדרה. למרות שהוא הפך לילד, הוא שמר על כוחו העצום וממשיך בהרפתקאותיו ברחבי היקום.
פאן - בתם של גוהן ווידל ונכדתו של גוקו. היא מצטרפת לגוקו וטראנקס במסע הבין-גלקטי שלהם בעקבות כדורי הדרקון השחורים.
טראנקס - הבן של וגטה ובולמה. הוא מצטרף לגוקו ופאן במסע הבין-גלקטי שלהם בעקבות כדורי הדרקון השחורים.
אנטגוניסטים
בייבי - האנטגוניסט הראשי בסאגת בייב. יצור פרזיטי ומרושע אשר מעוניין לנקום בבני שבט הסאיין על כך שהם החריבו בעבר את כוכב הבית שלו ובני הגזע שלו.
ד"ר מיו - מדען אשר אחראי ליצירת בייבי ומוטנטים רבי עוצמה אחרים. הוא ממלא תפקיד מכריע בסאגת בייבי.
סופר 17 – נוצרה על ידי ד"ר גרו וד"ר מיו. משמש כאנטגוניסט העיקרי בסאגת סופר 17.
שבעת דרקוני הצל - דרקונים מרושעים שנוצרו מהאנרגיה השלילית שהצטברה בכדורי הדרקון השחורים לאורך השנים. כל דרקון מייצג משאלה ספציפית שהוגשמה בעבר בסדרות הקודמות בזיכיון דרגון בול.
הפקה

דרגון בול GT נוצרה על ידי אולפני טואי אנימציה כסדרת המשך בזיכיון של דרגון בול. בעוד שאקירה טוריאמה לא היה מעורב ישירות ביצירת הסדרה, הוא כן יצר חלק מהעיצובים של הדמויות ואת הקונספט הראשוני.
צוות המדבבים בהפקת הדיבוב העברי

הדיבוב המקורי לעברית הופק במהלך העשור הראשון של המאה ה-21 ובוים על ידי אורלי קטן.
בגרסה העברית השתתפו בדיבוב הדמויות:
אבי מאיר וענונו (סון גוקו)
איטן גרינברג (סון גוקו הצעיר)
שירה נאור (פאן)
לירון לב (טראנקס)
דני גבע (בייבי)
אלי לולאי (ד"ר מיו, דון קיר, אי-שנרון)
יובל סגל (אנדרואיד 17, סופר אנדרואיד 17)
עמי מנדלמן (ג'יל, מקיטה, המלך אנמה, פילאף בפרק 1)
עידו מוסרי (סון גוהן, דאנברה, סוגורו)
ינון כהן (סון גוטן בפרק 2)
דורון בן עמי (סון גוטן)
אורלי טרי (צ'יצ'י)
אור אזולאי (וידאל, מארון)
יפעת זנדני צפריר (בורמה)
שמחה ברבירו (קרירין, מר פופו, פריז, שו בפרק 1, רג'יק)
אורנה כץ (אנדרואיד 18, מאי בפרק 1)
צביקה שוורצברג (פיקורו, שנרון)
דב רייזר (המספר, קמה-סנין)
אסף אבידן (דנדה)
מיכה אוזין סליאן (מר שטן, ד"ר ג'ירו, נאפה)
דור צויגנבום (מר בו, נובה-שנרון)
איתמר קטן (אובו)
יהויכין פרידלנדר (המלך קאיו)
יואב בר לב (קאיושין, אייס-שנרון)
גיורא קנת (קאיושין הזקן, סל)
ניר רון (שדרן אצטדיון אמנויות הלחימה, דולטאקי)
לירון ברנס (בונפארה, דומאס)
זהר סדן (סונפארה)
יורם יוספסברג (גנרל לירד)
איתן לונדנר (מוטי מוטי)
ראו גם

דרגון בול סופר - סדרת המשך שיצאה ב-2016 אשר מבוססת על המאנגה המקורית של טוריאמה, ובפועל היוותה אתחול לכל מה שהתרחש בדרגון בול GT.
הערות שוליים

↑  דרגון בול GT, באתר www.ishim.co.il
| דרגון בול מאת אקירה טוריאמה |
| --- | --- | --- |
| מאנגה | דרגון בול (1984–1995) • דרגון בול סופר (2015–2024) |  |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) • דרגון בול דאימה (2024–הווה) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') |  |
| סרטים קצרים | גוקו והחברים חוזרים (2008) • הפרק של בארדוק (2010) • התכנית להשמדת הסופר סאיינים (רימייק) (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
קולנוע אנמי

| --- | --- |
 בימוי:  מרסל דושאן, מאן ריי 
 מדינה:  צרפת 
 הקרנת בכורה:  1926 
 משך הקרנה:  7 דק' 
 סוגה:  סרט אילם, סרט ניסיוני 
 דף הסרט ב־IMDb
 
קולנוע אנמי (באנגלית: Anemic Cinema) הוא סרט אוונגרד ניסיוני שנוצר על ידי האמן הצרפתי-אמריקאי מרסל דושאן בשנת 1926. הידוע בתפקידו המשפיע בתנועות הדאדא והסוריאליסטיות, הגיחה של דושאן לעשיית סרטים משקפת את עבודתו פורצת הדרך באמנות חזותית, במיוחד ה-ready-mades שלו ניסויים אופטיים.
הפקה

מרסל דושאן הפיק את "קולנוע אנמי" תחת השם הבדוי שלו, Rrose Sélavy, שבו הוא השתמש לכמה מיצירותיו המוכוונות לדאדא. הסרט משלב את תחומי העניין של דושאן במשחקי מילים חזותיים ואפקטים אופטיים, אלמנטים שהם מרכזיים בחלק גדול מהאמנות שלו. הוא כולל סדרה של אשליות אופטיות מסתובבות הידועות בשם Rotoreliefs, המשולבות במשחקי מילים בצרפתית.
קבלת פנים ומורשת

הסרט לא היה ידוע ברבים במהלך חייו של דושאן, אך מאז זכה להכרה על תרומתו לתחום הקולנוע האוונגרד והשפעתו על תנועות מאוחרות יותר כמו סרט מבני. "קולנוע אנמי" ממשיך להיחקר בשל השילוב הייחודי שלו של אמנות חזותית וטכניקות קולנועיות, המציע תובנות לגבי הפילוסופיה האמנותית המורכבת של דושאן והשפעתו המתמשכת על אמנות מודרנית ועכשווית.
הערות שוליים

↑  Annette Michelson, “ANEMIC CINEMA,” REFLECTIONS ON AN EMBLEMATIC WORK, Artforum, ‏1973-10-01
↑  Restauro Anémic cinéma ENG — NP–artlab, www.npartlab.com
בוב השד מהבקבוק

| --- | --- |
 
האקושון דאיימאו
 סוגה:  קומדיה, קודומו

 אנימה: הסדרה הראשונה
 במאי:  יפיי קורי
 תסריטאי:  ג'ינזו טוריאומי
 אולפני אנימציה:  טאצונוקו הפקות
 רשת שידור:  Fuji TV (יפן)
 מדבבים בשפה העברית:  אהרן קפלן אסף קורמן אורנה כץ ליליאן ברטו נחמן אשכנזי
 תקופת שידור מקורית:  יפן 5 באוקטובר 1969 – 27 בספטמבר 1970
 מספר העונות:  2
 מספר הפרקים:  52

 אנימה: הסדרה השנייה
 אורך פרק:  24 דקות
 במאי:  אטסושי ניגוריקווה
 אולפני אנימציה:  טאצונוקו הפקות ניפון אולפני אנימציה
 רשת שידור:  יפן YTV(אנ')
 תקופת שידור מקורית:  יפן 11 באפריל 2020 – 26 בספטמבר 2020
 מספר העונות:  1
 מספר הפרקים:  20
בוב השד מהבקבוק (קאטאקאנה: ハクション大魔王) היא סדרת אנימה בת 52 פרקים שהופקה לטלוויזיה על ידי חברת טאצונוקו הפקות בין השנים 1969 עד 1970.
הזכויות לסדרה נרכשו בהמשך על ידי חיים סבן, אשר הפיק את הדיבוב באנגלית לסדרה אשר נקראה במהדורה האנגלית "Bob in a Bottle".
בשנת 2020 הופקה לסדרה סדרת המשך בה השדה אקומי הייתה הדמות הראשית.
ב-25 בפברואר 2005 יצאה לשווקים מהדורת ה-DVD של הסדרה.
בישראל הסדרה שודרה במקור בתחילת שנות התשעים בערוץ 2 הירדני, ובהמשך היא שודרה במהלך שנת 1992 בדיבוב לעברית בערוץ הילדים, ובהמשך, במהלך תחילת העשור הראשון של המאה ה-21, בערוץ פוקס קידס.
תקציר העלילה

עלילת הסדרה מתמקדת בהרפתקאותיהם של ג'יני בשם האקושון ושל בתו אקובי, המתגוררים בתוך בקבוק עתיק. לאחר שילד בשם קן-צ'אן מוצא במקרה את הבקבוק הוא מגלה לתדהמתו כי בכל פעם שמישהו מתעטש יוצא האקושון מן הבקבוק והוא חייב להגשים את משאלותיו של האדם שהתעטש. בהמשך הוא מגלה שאקומי, בתו של האקושון, חייבת גם כן להגשים את המשאלות של אנשים שמפהקים ליד הבקבוק. האקושון הוא ג'יני מגושם ומבולבל למדי, לכן הוא נוהג בדרך כלל לפשל בעת שהוא מנסה להגשים משאלות. אקובי פחות מגושמת מאביה אך משום שהיא שובבה היא נוהגת באופן מכוון להגשים את המשאלות שלא באופן בו היא התבקשה.
קונאן ילד העתיד

| --- | --- |
 
קונאן ילד העתיד
 סוגה:  הרפתקאות, דרמה, מדע בדיוני, רומן

 אנימה
 אורך פרק:  24 דק'
 במאי:  הייאו מיאזאקי
 אולפני אנימציה:  Nippon Animation
 רשת שידור:  NHK, Animax (יפן)
 תקופת שידור מקורית:  4 באפריל 1978 – 31 באוקטובר 1978
 מספר הפרקים:  26

 סרט: Mirai Shōnen Conan Tokubetsu Hen-Kyodaiki Gigant no Fukkatsu
 במאי:  הייאו מיאזאקי
 סטודיו:  Nippon Animation
 הופעת בכורה:  11 במרץ 1984 (יפן)
 משך הקרנה:  25 דקות
קונאן ילד העתיד (ביפנית: 未来少年コナン) היא סדרת אנימה יפנית בת 26 פרקים שנוצרה על ידי הייאו מיאזאקי, על בסיס הספר הפוסט אפוקליפטי "The Incredible Tide"(אנ') של הסופר האמריקני אלכסנדר קי. הסדרה שודרה במקור ביפן ברשת NHK בין ה-4 באפריל ל-31 באוקטובר 1978.
על בסיס הסדרה הופקו גם שתי סרטי הנפשה שיצאו לאקרנים בשנים 1979 ו-1984.
סדרת ספין-אוף בשם "Future Boy Conan II: Taiga Adventure" בת 24 פרקים שודרה במקור ביפן בערוץ TBS מאוקטובר 1999 עד אפריל 2000.
הסדרה לא שודרה בישראל, אך נקלטה בארץ עקב שידורה בערבית בערוץ 2 הירדני בתחילת שנות התשעים.